CELEX: 62021TB0012
Language: el
Date: 2021-04-13 00:00:00
Title: Υπόθεση T-12/21 R: Διάταξη του Προέδρου του Γενικού Δικαστηρίου της 13ης Απριλίου 2021 — PJ κατά EIT (Ασφαλιστικά μέτρα – Υπαλληλική υπόθεση – Μέτρα οργάνωσης της εργασίας κατά τη διάρκεια της υγειονομικής κρίσης – Απαγόρευση της τηλεργασίας εκτός της χώρας υπηρεσίας – Αίτηση εξαιρέσεως – Απορριπτική απόφαση – Αίτηση αναστολής εκτέλεσης – Αίτηση λήψεως προσωρινών μέτρων – Επείγον – Fumus boni juris – Στάθμιση συμφερόντων)

21.6.2021   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 242/48
            
         
      Διάταξη του Προέδρου του Γενικού Δικαστηρίου της 13ης Απριλίου 2021 — PJ κατά EIT
      (Υπόθεση T-12/21 R)
      (Ασφαλιστικά μέτρα - Υπαλληλική υπόθεση - Μέτρα οργάνωσης της εργασίας κατά τη διάρκεια της υγειονομικής κρίσης - Απαγόρευση της τηλεργασίας εκτός της χώρας υπηρεσίας - Αίτηση εξαιρέσεως - Απορριπτική απόφαση - Αίτηση αναστολής εκτέλεσης - Αίτηση λήψεως προσωρινών μέτρων - Επείγον - Fumus boni juris - Στάθμιση συμφερόντων)
      (2021/C 242/68)
      Γλώσσα διαδικασίας: η γαλλική
      
         Διάδικοι
      
      
         Αιτούσα: PJ (εκπρόσωπος: N. de Montigny, δικηγόρος)
      
         Καθού: Ευρωπαϊκό Ινστιτούτο Καινοτομίας και Τεχνολογίας (εκπρόσωποι: P. Juanes Burgos, επικουρούμενη από την A. Duron, δικηγόρο)
      
         Αντικείμενο
      
      Αίτηση βάσει των άρθρων 278 ΣΛΕΕ και 279 ΣΛΕΕ με την οποία ζητείται, αφενός, να ανασταλεί η εκτέλεση της από 17 Δεκεμβρίου 2020 απόφασης του EIT περί απορρίψεως του αιτήματος της προσφεύγουσας να τηλεργαστεί από τον τόπο καταγωγής της και, αφετέρου, να διαταχθεί το EIT να της επιτρέψει να τηλεργαστεί από τον τόπο καταγωγής της μέχρι την άρση των σχετικών με την υγειονομική κρίση περιορισμών που έχουν επιβληθεί από τις γερμανικές και τις ουγγρικές αρχές.
      
         Διατακτικό
      
      Ο Πρόεδρος του Γενικού Δικαστηρίου διατάσσει:
      
                  1)
               
               
                  Αναστέλλει την εκτέλεση της από 17 Δεκεμβρίου 2020 απόφασης του διευθυντή του Ευρωπαϊκού Ινστιτούτου Καινοτομίας και Τεχνολογίας (EIT) να απορρίψει το αίτημα της PJ να τηλεργαστεί από τον τόπο καταγωγής της.
               
            
                  2)
               
               
                  Το EIT θα επιτρέψει στην PJ να τηλεργαστεί από τον τόπο διαμονής των τέκνων της για όσο χρόνο δικαιολογεί τούτο η κατάσταση σε σχέση με την πανδημία της COVID-19 και υπό την επιφύλαξη της υποχρέωσης της PJ να μεταβαίνει σε ad hoc βάση στον τόπο υπηρεσίας της για λόγους αναγόμενους στο συμφέρον της υπηρεσίας.
               
            
                  3)
               
               
                  Επιφυλάσσεται ως προς τα δικαστικά έξοδα.